ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 50/2559เรื่อง แบบรายงานของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า(ฉบับประมวล)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 1 แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกประกาศไว้ดังต่อไปนี้ข้อ 1 ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 55/2546 เรื่อง แบบรายงานของบริษัทหลักทรัพย์ ลงวันที่ 26 ธันวาคม พ.ศ. 2546(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 20/2547 เรื่อง แบบรายงานของบริษัทหลักทรัพย์ (ฉบับที่ 2) ลงวันที่ 25 พฤษภาคม พ.ศ. 2547(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 8/2549 เรื่อง แบบรายงานของบริษัทหลักทรัพย์ (ฉบับที่ 3) ลงวันที่ 31 มีนาคม พ.ศ. 2549(4) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 16/2551 เรื่อง แบบรายงานของบริษัทหลักทรัพย์ (ฉบับที่ 4) ลงวันที่ 4 มิถุนายน พ.ศ. 2551(5) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 28/2552 เรื่อง แบบรายงานของบริษัทหลักทรัพย์ (ฉบับที่ 5) ลงวันที่ 28 กรกฎาคม พ.ศ. 2552(6) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 54/2553 เรื่อง แบบรายงานของบริษัทหลักทรัพย์ (ฉบับที่ 6) ลงวันที่ 15 ธันวาคม พ.ศ. 2553(7) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 9/2549 เรื่อง การจัดทําและการยื่นรายงานของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 31 มีนาคม พ.ศ. 2549(8) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 27/2549 เรื่อง การจัดทําและการยื่นรายงานของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2) ลงวันที่ 29 มิถุนายน พ.ศ. 2549(9) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 17/2551 เรื่อง การจัดทําและการยื่นรายงานของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 3) ลงวันที่ 4 มิถุนายน พ.ศ. 2551ข้อ 2 ในประกาศนี้"ผู้ประกอบธุรกิจ" หมายความว่า ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้าดังต่อไปนี้ แต่ไม่รวมถึงผู้ประกอบธุรกิจที่เป็นธนาคารพาณิชย์ตามกฎหมายว่าด้วยธุรกิจสถาบันการเงิน บริษัทประกันชีวิตตามกฎหมายว่าด้วยการประกันชีวิต หรือสถาบันการเงินที่จัดตั้งขึ้นตามกฎหมายอื่น(1) บริษัทหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์หรือการจัดจําหน่ายหลักทรัพย์ ที่มิได้จํากัดเฉพาะหลักทรัพย์อันเป็นตราสารแห่งหนี้(2) บริษัทหลักทรัพย์ประเภทการให้สินเชื่อเพื่อธุรกิจหลักทรัพย์(3) บริษัทหลักทรัพย์ประเภทการยืมและให้ยืมหลักทรัพย์(4) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า"ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์"ระบบรับส่งการรายงานเกี่ยวกับผู้ประกอบธุรกิจ" หมายความว่า ระบบการรับส่งข้อมูลอิเล็กทรอนิกส์ที่สํานักงานกําหนด เพื่อให้ผู้ประกอบธุรกิจใช้ในการยื่นรายงานต่อสํานักงานข้อ 3( ให้ผู้ประกอบธุรกิจจัดทําและยื่นรายงานฐานะการเงินและผลการดําเนินงาน รายงานการทําธุรกรรม รวมทั้งรายงานทรัพย์สินของลูกค้าต่อสํานักงาน ทั้งนี้ ตามตารางแนบท้ายประกาศนี้ และตามแบบและคําอธิบายประกอบการจัดทํารายงานที่จัดไว้บนเว็บไซต์ของสํานักงานภายในระยะเวลาดังต่อไปนี้(1) จัดทํารายงานฐานะการเงินและผลการดําเนินงานเป็นรายเดือน และยื่นต่อสํานักงานภายในวันทําการที่ 10 ของเดือนถัดไป(2) จัดทํารายงานการทําธุรกรรมเป็นรายเดือน และยื่นต่อสํานักงานภายในวันทําการที่ 10 ของเดือนถัดไป(3) จัดทํารายงานทรัพย์สินของลูกค้าเป็นรายเดือน และยื่นต่อสํานักงานภายในวันทําการที่ 5 ของเดือนถัดไปให้ผู้ประกอบธุรกิจจัดทําและยื่นรายงานต่อสํานักงานตามวรรคหนึ่ง ไม่ว่าจะมีการทําธุรกรรมในช่วงระยะเวลาดังกล่าวหรือไม่ก็ตามข้อ 3/1( ในกรณีมีเหตุจําเป็นและสมควร ผู้ประกอบธุรกิจที่ไม่สามารถยื่นรายงานตามข้อ 3 ภายในระยะเวลาที่กําหนด อาจขอผ่อนผันโดยยื่นคําขอพร้อมทั้งเอกสารหลักฐานประกอบคําขอต่อสํานักงานก่อนครบกําหนดเวลาการยื่นรายงานดังกล่าว ทั้งนี้ ตามขั้นตอนและวิธีการที่ระบุในคู่มือสําหรับประชาชนในการพิจารณาคําขอผ่อนผัน ให้สํานักงานแจ้งผลการพิจารณาภายใน 7 วันทําการนับแต่วันที่สํานักงานได้รับคําขอผ่อนผันและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ 4 ให้ผู้ประกอบธุรกิจยื่นรายงานตามข้อ 3 ต่อสํานักงาน ในรูปของข้อมูลอิเล็กทรอนิกส์ ผ่านระบบรับส่งการรายงานเกี่ยวกับผู้ประกอบธุรกิจ โดยดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ เว้นแต่สํานักงานจะผ่อนผันเป็นอย่างอื่นข้อ 5 ให้ยกเว้นหน้าที่ในการจัดทําและยื่นรายงานตามประกาศนี้ให้แก่ผู้ประกอบธุรกิจภายใต้หลักเกณฑ์และเงื่อนไขดังต่อไปนี้(1) กรณีที่ผู้ประกอบธุรกิจไม่ประกอบธุรกิจทุกประเภทตามข้อกําหนดหรือคําสั่ง ให้ได้รับยกเว้นหน้าที่การจัดทําและยื่นรายงานทุกประเภทเมื่อสํานักงานได้รับหนังสือแจ้งจากผู้ประกอบธุรกิจ หรือคําสั่งระงับการประกอบธุรกิจมีผลบังคับ ทั้งนี้ ตั้งแต่เดือนที่ไม่ประกอบธุรกิจ จนกว่าผู้ประกอบธุรกิจนั้นจะกลับมาประกอบธุรกิจได้ใหม่ เว้นแต่รายงานทรัพย์สินของลูกค้าตามข้อ 3(3) ผู้ประกอบธุรกิจจะได้รับยกเว้นการรายงานดังกล่าวต่อเมื่อไม่มีทรัพย์สินคงค้างแล้ว(2) กรณีที่ผู้ประกอบธุรกิจไม่ประกอบธุรกิจประเภทหนึ่งประเภทใดตามข้อกําหนดหรือคําสั่ง ให้ได้รับยกเว้นหน้าที่การจัดทําและยื่นรายงานเฉพาะที่เกี่ยวกับการประกอบธุรกิจดังกล่าวเมื่อสํานักงานได้รับหนังสือแจ้งจากผู้ประกอบธุรกิจ หรือคําสั่งระงับการประกอบธุรกิจมีผลบังคับและผู้ประกอบธุรกิจไม่มีข้อมูลคงค้างในเรื่องที่ต้องรายงานแล้ว ทั้งนี้ ตั้งแต่เดือนที่ไม่ประกอบธุรกิจจนกว่าผู้ประกอบธุรกิจนั้นจะกลับมาประกอบธุรกิจได้ใหม่(3) กรณีที่ผู้ประกอบธุรกิจยังไม่สามารถเริ่มประกอบธุรกิจประเภทหนึ่งประเภทใดได้ เนื่องจากอยู่ระหว่างสํานักงานตรวจสอบความพร้อมก่อนเริ่มประกอบธุรกิจ ให้ได้รับยกเว้นหน้าที่การจัดทําและยื่นรายงานเฉพาะรายงานที่เกี่ยวกับธุรกิจประเภทที่ยังไม่สามารถเริ่มประกอบธุรกิจ จนกว่าผู้ประกอบธุรกิจนั้นจะได้รับอนุญาตให้เริ่มประกอบธุรกิจดังกล่าวได้ข้อ 6 ประกาศนี้ให้ใช้บังคับกับการจัดทําและยื่นรายงานสําหรับข้อมูลตั้งแต่วันที่ 1 มกราคม พ.ศ. 2560 เป็นต้นไปประกาศ ณ วันที่ 1 ธันวาคม พ.ศ. 2559(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์